CELEX: C2004/201/14
Language: da
Date: 2004-08-07 00:00:00
Title: Sag C-204/04: Sag anlagt den 7. maj 2004 af Kommissionen mod Forbundsrepublikken Tyskland

7.8.2004   
            
            
               DA
            
            
               Den Europæiske Unions Tidende
            
            
               C 201/7
            
         Sag anlagt den 7. maj 2004 af Kommissionen mod Forbundsrepublikken Tyskland
   (Sag C-204/04)
   (2004/C 201/14)
   Ved De Europæiske Fællesskabers Domstol er der den 7. maj 2004 anlagt sag mod Forbundsrepublikken Tyskland af Kommissionen for De Europæiske Fællesskaber ved Nicola Yerrell, Kommissionens Juridiske Tjeneste, og Horstpeter Kreppel, dommer ved arbejdsretten, der er udstationeret som national ekspert ved Kommissionens Juridiske Tjeneste, og med valgt adresse i Luxembourg.
   Kommissionen har nedlagt følgende påstande:
   
               1.
            
            
               Det fastslås, at Forbundsrepulikken Tyskland har tilsidesat princippet om ligebehandling af mænd og kvinder i medfør af artikel 1, 2 og 5 i Rådets direktiv 76/207/EØF (1) og som er fastsat i § 4 i bilaget til Rådets direktiv 97/81/EF (2) om rammeaftalen vedrørende deltidsarbejde, der er indgået af Unice, CEEP og EFS — Bilag: Rammeaftale om deltidsarbejde, idet kvinder, som udgør den overvejende del af den offentlige sektors deltidsansatte, som er ansat med en arbejdsuge på mindre end 18 timere, indirekte forskelsbehandles, derved at deltidsansatte ikke er valgbare til personaleudvalgene, hvis de
               
                           a)
                        
                        
                           i medfør af § 14 stk. 2 i Bundespersonalvertretungsgesetz og de tilsvarende bestemmelser i lovgivningen for delstaterne
                           
                                       —
                                    
                                    
                                       Bayern
                                    
                                 
                                       —
                                    
                                    
                                       Berlin
                                    
                                 
                                       —
                                    
                                    
                                       Bremen
                                    
                                 
                                       —
                                    
                                    
                                       Hessen
                                    
                                 regelmæssigt arbejder mindre end 18 timer om ugen, henholdsvis
                        
                     
                           b)
                        
                        
                           i delstaterne
                           
                                       —
                                    
                                    
                                       Mecklenburg-Vorpommern
                                    
                                 
                                       —
                                    
                                    
                                       Sachsen
                                    
                                 
                                       —
                                    
                                    
                                       Schleswig-Holstein
                                    
                                 
                                       —
                                    
                                    
                                       Thüringen
                                    
                                 arbejder mindre en det halve af den almindelige ugentlige arbejdstid,
                        
                     
                           c)
                        
                        
                           i delstaterne
                           
                                       —
                                    
                                    
                                       Baden-Württemberg
                                    
                                 
                                       —
                                    
                                    
                                       Brandenburg
                                    
                                 
                                       —
                                    
                                    
                                       Rheinland-Pfalz
                                    
                                 
                                       —
                                    
                                    
                                       Sachsen-Anhalt
                                    
                                 arbejder mindre end en tredjedel af den almindelige ugentlige arbejdstid,
                        
                     
                           d)
                        
                        
                           i delstaten Nordrhein-Westfalen
                           arbejder mindre end 2/5-dele af den almindelige ugentlige arbejdstid, eller
                        
                     
                           e)
                        
                        
                           i delstaten Niedersachsen
                           inden for det sidste år i en periode på op til to måneder har arbejdet mindre end 15 timer om ugen.
                        
                     
         
               2.
            
            
               Forbundsrepublikken Tyskland tilpligtes at betale sagens omkostninger.
            
         Søgsmålsgrunde og væsentligste argumenter:
   Udelukkelsen af deltidsansatte i den offentlige sektor, som arbejder mindre end 18 timer om ugen (timetallet er i visse delstater noget lavere) fra at blive valgt til personaleudvalgene på forbundsniveau og i næsten alle delstaterne, udgør en indirekte forskelsbehandling af kvinder, idet de udgør den overvejende del af de deltidsansatte. Det udgør derfor en tilsidesættelse af direktiv 76/207/EØF. Endvidere er reglen ikke forenelig med direktiv 97/81/EF, idet deltidsansatte ikke må behandles dårligere end fuldtidsansatte, medmindre den anderledes behandling er retfærdiggjort af saglige hensyn.
   Udelukkelsen fra at blive valgt, var imidlertid ikke sagligt begrundet. Disse ansattes begrænsede tilstedeværelse på arbejdspladsen kan udlignes gennem fleksible arbejdstider og moderne kommunikationsmidler. En tilsvarende indskrænkning af valgbarheden findes ikke i lov om arbejdsretten, som gælder for valg til private virksomheders samarbejdsudvalg. Disse udvalg har de samme opgaver som personaleudvalgene i den offentlige sektor. Det er nødvendigt, at de udelukkede grupper er repræsenteret i personaleudvalgene på grund af deres specifikke interesser, som ellers forbliver upåagtet.
   
      (1)  EFT L 39, s. 40.
   
      (2)  EFT L 14, s. 9.